Babelscape/SREDFM huggingface dataset:
Φρίντα Λιάππα

Η Φρίντα Λιάππα (Μεσσήνη Μεσσηνίας 10 Φεβρουαρίου 1948 – Αθήνα 28 Νοεμβρίου 1994) ήταν Ελληνίδα σκηνοθέτιδα του κινηματογράφου και ποιήτρια.

Σπούδασε Φιλοσοφία στο Πανεπιστήμιο Αθηνών και κινηματογραφική τέχνη στο London Film School του Λονδίνου. Ασχολήθηκε με την ποίηση (αρχικά) και με τη σκηνοθεσία. Μέλος της «δημοκρατικής νεολαίας Λαμπράκη», συνελήφθη και φυλακίστηκε. Ανέπτυξε επίσης, αντιδικτατορική δράση. Ύστερα από ορισμένες μικρού μήκους ταινίες, όπως το "Μετά σαράντα μέρες" (1972), "Μια ζωή σε Θυμάμαι να φεύγεις" (1977), η οποία τιμήθηκε με το 2ο βραβείο στο Φεστιβάλ Θεσσαλονίκης και βραβεύθηκε από την Πανελλήνια Ένωση Κριτικών Κινηματογράφου), "Απεταξάμην" (1980), παρουσίασε την πρώτη της ταινία μεγάλου μήκους "Οι δρόμοι της αγάπης είναι νυχτερινοί", που απέσπασε το 1ο βραβείο πρωτοεμφανιζόμενου σκηνοθέτη του Φεστιβάλ Θεσσαλονίκης. Ακολούθησαν τα έργα της "Ήταν ένας ήσυχος θάνατος" (1986) και "Τα χρόνια της μεγάλης ζέστης" (1992). Τον Ιανουάριο της ίδιας εκείνης χρονιάς, ο τότε σύμβουλος του Υπουργείου Πολιτισμού Απόστολος Δοξιάδης την κατήγγειλε για κακοποίηση παιδιού κατά τη διάρκεια των γυρισμάτων μιας ταινίας της, ωστόσο η σκηνοθέτις απαλλάχθηκε με το υπ' αριθμόν 2826/1993 βούλευμα του Συμβουλίου Πλημμελειοδικών Αθηνών. Την ίδια περίπου χρονική περίοδο η Λιάππα διαγνώσθηκε ότι έπασχε από κακόηθες νεόπλασμα στον εγκέφαλο, ασθένεια από την οποία και απεβίωσε στις 28 Νοεμβρίου 1994, σε ηλικία μόλις 46 ετών.
Λουκάς Πατσούλας

Ο Λουκάς Πατσούλας (γενν. στις 10 Μαΐου 1966) είναι Έλληνας παγοδρόμος ταχύτητας, ο πρώτος Έλληνας παγοδρόμος στα χρονικά που έλαβε μέρος σε παγκόσμιο πρωτάθλημα παγοδρομίας ταχύτητας, το Φεβρουάριο του 1989.
King of the Dead

Το King of the Dead είναι το δεύτερο στούντιο άλμπουμ του αμερικανικού χέβι μέταλ συγκροτήματος Cirith Ungol, το οποίο κυκλοφόρησε τον Ιούλιο του 1984 μέσω της "Enigma Records".

Πριν τις ηχογραφήσεις του άλμπουμ, αποχώρησε από το συγκρότημα ο κιθαρίστας Γκρεγκ Λίντστρομ, ο οποίος είχε συνθέσει όλα τα τραγούδια του πρώτου τους δίσκου. Αποτέλεσμα αυτού ήταν η σύνθεση των τραγουδιών για το ""King of the Dead" να είναι αποτέλεσμα κοινής προσπάθειας των τεσσάρων εναπομείναντων μελών των Cirith Ungol.

Το εξώφυλλο είναι δημιουργία του Μάικλ Γουίλαν και παρουσιάζει το "The Bane of the Black Sword" του Μάικλ Μούρκοκ.

Αυτό το άλμπουμ επανεκδόθηκε σε μορφή διπλού CD μαζί με το "Frost and Fire"", στις 31 Ιανουαρίου 1995.
Frost and Fire

Το Frost and Fire είναι το πρώτο στούντιο άλμπουμ του αμερικανικού χέβι μέταλ συγκροτήματος Cirith Ungol, το οποίο κυκλοφόρησε τον Ιανουάριο του 1981 μέσω της "Liquid Flames Records".

Ο Μάικλ Βουτζία αναγράφεται ως μπασίστας στον δίσκο, αλλά τα μέρη του μπάσου ηχογραφήθηκαν από τον Γκρεγκ Λίντστρομ, ο οποίος συνέθεσε όλα τα κομμάτια του άλμπουμ.

Η "Liquid Flames Records" ήταν η δισκογραφική εταιρεία του ίδιου του συγκροτήματος, μέσω της οποίας εξέδωσαν τον δίσκο λόγω του ότι δεν είχαν συμφωνήσει με κάποια εταιρεία.

Το εξώφυλλο είναι δημιουργία του Μάικλ Γουίλαν και παρουσιάζει τον ""Stormbringer" του Μάικλ Μούρκοκ.

Στις 31 Ιανουαρίου 1995, το "Frost and Fire" επανεκδόθηκε σε μορφή διπλού CD μαζί με το δεύτερο τους άλμπουμ, "King of the Dead"".
One Foot in Hell

Το One Foot in Hell είναι το τρίτο στούντιο άλμπουμ του αμερικανικού χέβι μέταλ συγκροτήματος Cirith Ungol, το οποίο κυκλοφόρησε τον Αύγουστο του 1986 μέσω της "Metal Blade Records".

Αυτός ήταν ο πρώτος και μοναδικός στούντιο δίσκος των Cirith Ungol ο οποίος κυκλοφόρησε σε παραγωγή του Μπράιαν Σλάγκελ, ιθύνοντα νου της "Metal Blade Records".

Το εξώφυλλο είναι έργο του Μάικλ Γουίλαν και παρουσιάζει το ""The Vanishing Tower" του Μάικλ Μούρκοκ.

Το "One Foot in Hell"" επανεκδόθηκε τον Μάρτιο του 1999 σε μορφή CD από την "Metal Blade".
Κάστρο Λοσόριον

Το Κάστρο Λοσόριον ("γεωργιανά : ბათუმის ციხე , თამარის ციხე , ლოსორიონი") είναι ερείπια βυζαντινού κάστρου στην σημερινή Γεωργία και την περιοχή του Μπατούμι. Γνωστό σήμερα και σαν "φρούριο Μπατούμι" ή "Λοσιριόνι", το τελευταίο είναι η μετάφραση στα Γεωργιανά του βυζαντινού ονόματος.

Το κάστρο αναφέρεται στις βυζαντινές πηγές "Λοσόριον" ή "Λύσιρις", το οποίο χτίστηκε από τον βυζαντινό αυτοκράτορα Ιουστινιανό κατά τον Β΄ Βυζαντινοπερσικό πόλεμο του 6ου αιώνα. Αργότερα το κάστρο, στον μεσαίωνα, χρησιμοποιήθηκε ως φυλακή. Η Οθωμανική Αυτοκρατορία το κατέστησε κι εγκατέστησε σε αυτό τουρκική φρουρά, κατά τον Ρωσοτουρκικό πόλεμο του 1877-1878.

Σήμερα σώζεται από το αρχικό σχέδιο του κτίσματος του κάστρου με ένα ορθογώνιο σχήμα και στη βορειοανατολική γωνία πύργο. Οι τοίχοι είναι κτισμένοι οριζόντιες σειρές από λαξευτή πέτρα και τούβλα. 

Η Αρχαιολογική έρευνα (1963-1964) αποκάλυψε ότι το κάστρο περιβαλλόταν από τάφρο και οχυρό λόφο κατοικία τυπικό της Κολχίδας. Επίσης βρέθηκε μεσαιωνικό αρχαιολογικό υλικό (κεραμικά τζάμια).
Κάστρο Λιβύη

Το Κάστρο Λιβύη είναι βυζαντινή οχύρωση στην σημερινή Λιβύη. Βρίσκεται 50 χιλιόμετρα δυτικά της πόλης Κυρήνη. 

Χτίστηκε το 539 από τον Βυζαντινό αυτοκράτορα Ιουστινιανό ο οποίος οχύρωσε το χωριό "Όλβια" που υπήρχε εκεί και του άλλαξε όνομα σε Θεοδωραίς προς τιμήν της συζύγου του Θεοδώρας. Η πόλη και το κάστρο αποτέλεσαν έδρα επισκόπου. 

Στο κάστρο βρίσκονται τα ερείπια βυζαντινού ναού του 6ου αιώνα που διασώζονται τα ψηφιδωτά του με παγανιστικές παραστάσεις.
Blood In, Blood Out

Το Blood In, Blood Out είναι ο τίτλος του δέκατου στούντιο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε στις 14 Οκτωβρίου 2014 μέσω της δισκογραφικής εταιρείας "Nuclear Blast".

Αυτό είναι το πρώτο άλμπουμ των Exodus με τον Στηβ Σόουζα στο μικρόφωνο μετά το ""Tempo of the Damned" του 2004. Επίσης, σηματοδότησε την επιστροφή του κιθαρίστα των Metallica, Κερκ Χάμμετ στο συγκρότημα, για το κομμάτι "Salt in the Wound", ενώ στο "ΒΤΚ"" συμμετείχε ο τραγουδιστής των Testament, Τσακ Μπίλι.

Αυτός ήταν ο πρώτος δίσκος των Exodus, μετά το 1989, που κατάφερε να μπει στο Top-100 του Billboard, ανεβαίνοντας στο # 38 με πωλήσεις που έφθασαν τις 8.800 αντίτυπα κατά την πρώτη εβδομάδα κυκλοφορίας του. Επίσης, μπήκε στα βρετανικά τσαρτ, φθάνοντας στο # 71, ενώ ανέβηκε στο Top-40 στην Φινλανδία, την Γερμανία, την Ελβετία και την Αυστρία.

Για την προώθηση του "Blood In, Blood Out", το συγκρότημα θα περιοδεύσει μαζί με τους Slayer και τους Suicidal Tendencies στις Ηνωμένες Πολιτείες, το Νοέμβριο και τον Δεκέμβριο του 2014.
Σαν το δόλωμα στο αγκίστρι

Το Σαν το δόλωμα στο αγκίστρι (Ρωσικά: "На крючке!") είναι ρωσική ταινία του 2010, (που κυκλοφόρησε το 2011), στο είδος κωμωδία. Στην ταινία πρωταγωνιστεί η Γεκατερίνα Βιλκόβα, ο Κονσταντίν Κριούκοφ και ο Μαράτ Μπασάροφ.
Εδγάρδο Μπάουσα

Ο Εδγάρδο Μπάουσα ("Edgardo Bauza") ισπανική : [eðˈɣarðo ˈβausa], γεννημένος στις 26 Ιανουαρίου 1958 στο Γκραναδέρο Μπαϊγόρια, είναι αργεντινός πρώην ποδοσφαιριστής, αγωνίστηκε πάνω από 300 παιχνίδια για τη Ροσάριο Σεντράλ, αγωνίστηκε επίσης για τη Ιντεπεντιέντε της Αργεντινής, Ατλέτικο Τζούνιορ της Κολομβίας και τη Βερακρούς.

Ο Μπάουσα πέρασε το μεγαλύτερο μέρος της καριέρας του αγωνίζοντας για τη Ροσάριο Σεντράλ από το 1977 ως το 1982
Σκόραρε 80 γκολ σε 310 εμφανίσεις με τη Ροσάριο Σεντράλ, κάνοντας τον έναν από τους καλύτερους αμυντικούς σκόρερ στην ιστορία του αργεντινού ποδοσφαίρου.

Το 1983 μεταφέρθηκε στη Ατλέτικο Τζούνιορ για δύο χρόνια. Αγωνίστηκε επίσης για τη Ιντεπεντιέντε. Επέστρεψε στην Ροσάριο Σεντράλ το 1986. Αργότερα αγωνίστηκε στη Βερακρούς του Μεξικού.

Ο Μπάουσα ήταν αχρησιμοποίητο μέλος της αργεντινής ομάδας που ήταν φιναλίστ στο Παγκόσμιο Κύπελλο το 1990 που πραγματοποιήθηκε στην Ιταλία.

Άρχισε την καριέρα του ως προπονητής το 1998 με τη Ροσάριο Σεντράλ.

Το 2008, ο Μπάουσα ήταν ο πρώτος προπονητής για να οδηγήσει ένα κλαμπ του Ισημερινού για να κερδίσει το Κόπα Λιμπερταδόρες
Κάστρο Κόκκινου Νερού

Το Κάστρο Κόκκινου Νερού είναι βυζαντινό κάστρο στην περιφερειακή ενότητα Λάρισας. Βρίσκεται κοντά στο παραθαλάσσιο χωριό Κόκκινο νερό και στις όχθες ρέματος με το ίδιο όνομα, ενώ απέχει 70 χλμ από την Λάρισα.

Σύμφωνα με τις αρχαιολογικές έρευνες χτίστηκε τον 6ο αιώνα από τον αυτοκράτορα Ιουστινιανό πάνω στα ερείπια της αρχαίας πόλης των Ευρυμενών στην αρχαία Μαγνησία.
Λεονάρδο Γκαρσία

Ο Λεονάρδο Γκαρσία ("Leonardo García") ισπανική : [leoˈnarðo ɣarˈsi.a], γεννημένος στις 27 Δεκεμβρίου 1972, στην Πόλη του Μεξικού, είναι μεξικανός ηθοποιός. Είναι ο γιος του ηθοποιού Αντρές Γκαρσία και της Σάντρα Βάλε και ο αδελφός του ηθοποιού Αντρές Γκαρσία Τζ και της ηθοποιού Αντρέα Γκαρσία.
Servants of Chaos

Το Servants of Chaos είναι συλλογή τραγουδιών του αμερικανικού χέβι μέταλ συγκροτήματος Cirith Ungol, η οποία κυκλοφόρησε τον Σεπτέμβριο του 2001 μέσω της "Metal Blade Records".

Η συλλογή περιλαμβάνει ακυκλοφόρητο υλικό από το 1978 μέχρι και το 1990, όπως ανέκδοτες και ζωντανές ηχογραφήσεις.

Τα κομμάτια 9 ως 12 του δεύτερου CD, ηχογραφήθηκαν στις 5 Μαρτίου 1985 στο Arlington Theater της Σάντα Μπάρμπαρα της Καλιφόρνια, ενώ το κομμάτια 13 και 14 ηχογραφήθηκαν στο "The Country Club" της Ρεσέντα στις 9 Νοεμβρίου 1984.
Π.Α.Σ. Αχέρων Καναλακίου

Ο Ποδοσφαιρικός Αθλητικός Σύλλογος Αχέρων Καναλακίου, συντμημένα Π.Α.Σ. Αχέρων Καναλακίου και επίσης γνωστός απλά ως Αχέρων Καναλακίου είναι ποδοσφαιρικός σύλλογος που εδρεύει στο Καναλάκι Πρέβεζας. Επίσημο έτος ίδρυσης του συλλόγου είναι το 1971 και τα χρώματά του είναι το μπλε και το άσπρο. Αγωνίζεται στο Δημοτικό γήπεδο Καναλακίου.
Caspian

Οι Caspian είναι αμερικανικό ποστ-ροκ συγκρότημα που δημιουργήθηκε το 2003 στο Μπέβερλι της Μασαχουσέτης. Η πρώτη τους ολοκληρωμένη δισκογραφική δουλειά, κυκλοφόρησε το 2007. Μέχρι τότε, είχαν δώσει αρκετές συναυλίες, περιλαμβανομένου και ενός σαπόρτ στο ιαπωνικό συγκρότημα Mono το 2005.
Κάστρο Μπεζενίκου

μικρογραφία|Γενική άποψη του Κάστρου Μπεζενίκου
Το Κάστρο Μπεζενίκου ή Βλαχέρνας είναι ερειπωμένο σήμερα κάστρο που βρίσκεται στην Αρκαδία κοντά στο Λεβίδι και 32 χλμ από την Τρίπολη. Βρίσκεται σε ύψος 1.150 μέτρων στη κορυφή βραχώδους λόφου.

Το όνομά του προέρχεται από το παλιό όνομα του χωριού Βλαχέρνα, Μπεζενίκος.

Τα τείχη του κάστρου έχουν χαρακτηριστικά βυζαντινής αρχιτεκτονικής και πιστεύεται ότι κτίστηκε κατά την Φραγκοκρατία μετά την επανάκτηση της περιοχής από το Δεσποτάτο του Μυστρά τον 15ο αιώνα. Διασώζονται χαρακτηριστικά αρχαίας τοιχοδομίας και ερείπια δύο πύργων, ο ένας στο εσωτερικό του έχει στέρνα. Αναφέρεται ότι το 1458 ο Μωάμεθ Β΄ ο Πορθητής δεν κατάφερε να το κατακτήσει, παρόλο που το πολιόρκησε, λόγω της οχυρής θέσης του, αλλά και ότι το 1826 κατά την Ελληνική επανάσταση του 1821 το κάστρο δέχτηκε επίθεση από τον Ιμπραήμ, που και αυτός δεν κατάφερε να το εκπορθήσει.

Στα νότια του κάστρου βρίσκεται ο ναός της Παναγίας της Καταφυγιώτισσας. Είναι χτισμένος μέσα σε μεγάλη σπηλιά και είναι εύκολα προσεγγίσιμος από τον ταξιδιώτη. Φέρει στοιχεία αρχαίας τοιχοποιίας και δύο εμφανείς πύργους, ενώ οι ντόπιοι ασβεστόλιθοι, τα κεραμίδια και το ασβεστοκονίαμα που χρησιμοποιήθηκαν στην οχύρωση του βράχου μαρτυρούν και τη βυζαντινή τοιχοδομία της.
μικρογραφία|Κάστρο Μπεζενίκου
Belle and Sebastian

Οι Belle and Sebastian είναι σκωτσέζικο ίντι ποπ συγκρότημα που δημιουργήθηκε τον Ιανουάριο του 1996 στην Γλασκώβη. Συχνά, η "νοσταλγική" τους ποπ, συγκρίνεται με τον ήχο καλλιτεχνών όπως οι The Smiths και ο Νικ Ντρέικ. Το όνομά τους προέρχεται από το παιδικό βιβλίο του 1965 "Belle et Sébastien" της Γαλλίδας Σεσίλ Ομπρί.
Αλφρέδο Αδάμε

Ο Αλφρέδο Αδάμε ("Alfredo Adame") ισπανική : [alˈfɾeðo aˈðame], γεννημένος στις 10 Ιουνίου 1958, στην Γουαδαλαχάρα, είναι ηθοποιός που είναι γνωστός για το έργο του στις τηλενουβέλες, είναι ο σύζυγος της ηθοποιού Μάρι Μπανκέλς Πας, η οποία είναι η αδελφή της Ροσίο Μπανκέλς.
Έριχ Χαγκενλόχερ

O Έριχ Χαγκενλόχερ (Erich Hagenlocher) (24 Ιουλίου 1895-12 Δεκεμβρίου 1958) ήταν επαγγελματίας παίκτης μπιλιάρδου.

Γεννημένος στη Στουτγάρδη στις 24 Ιουλίου 1895 εργάστηκε πρώτα σαν μαθητευόμενος σε εργοστάσιο κατασκευής μηχανών. Συμπτωματικά βρέθηκε σε λέσχη μπιλιάρδου σε ηλικία 15 ετών και έμαθε τα βασικά του παιχνιδιού από τους Stehle και Straub. Μετά από ένα περίπου έτος έφτασε στο ελεύθερο παιχνίδι το 4-5 μέσο όρο. Ήρθε στο Βερολίνο σε ηλικία 18 ετών και κάτω από την καθοδήγηση του Zielkas έφτασε το 8 με 10 μέσο όρο και τακτικά σερί πάνω από 100 καραμπόλες. Επίσης, ξεκίνησε προπονήσεις με τον Jean Bruno για 18 μήνες και είχε επιπλέον βοήθεια από τον Jamada (Ιάπωνας παίκτης) που έτυχε να βρίσκεται στο Βερολίνο για επίδειξη. Όταν έφτασε το 20 μέσο όρο σε μεγάλο μπιλιάρδο (τραπέζι) του απονεμήθηκε το δίπλωμα του Master. Το 1919 ταξίδεψε στην Ελβετία, Ιταλία και Τουρκία για τουρνουά. Μη βρίσκοντας αντιπάλους να τον κερδίσουν ταξίδεψε στην Αμερική το ίδιο έτος

Φτάνοντας εκεί οι συνθήκες που βρήκε δεν ήταν αυτές που είχε συνηθίσει. Τα τραπέζια ήταν πιο γρήγορα και αυτό τον ανάγκασε να έχει μεγαλύτερη ακρίβεια στο παιχνίδι του εκμηδενίζοντας τα λάθη. Για κάποιον που παρακολουθούσε το παιχνίδι του, φαίνονταν εξαιρετικά απλό. Αυτό όμως ήταν δείγμα της μεγάλης ακρίβειας που είχε στο παίξιμό του. Σίγουρα η μεγαλύτερη στιγμή στην καριέρα του ήταν η νίκη του επί του Jake Schaefer το 1926 και η κατάκτηση του παγκόσμιου τίτλου στο κάδρο 18.2(47/2). Ο μέσος όρος του ήταν 27,27 και το μεγαλύτερο σερί του 308 καραμπόλες. Τα 16 χρόνια του Χαγκενλόχερ στην Αμερική ήταν πραγματική επιτυχία σε αθλητικό και οικονομικό επίπεδο. Το 1932 για επίδειξη μιας νύχτας στη Νέα Υόρκη έλαβε 2.000 δολάρια. Ο Χαγκενλόχερ έφυγε από την Αμερική για την Γερμανία το 1935. Στην πατρίδα του κέρδισε αρκετά τουρνουά επαγγελματιών. Το 1938 στο Gelsenkirchen κέρδισε το μοναδικό πρωτάθλημα Γερμανίας στο κάδρο 47/2, στους επαγγελματίες. Ο μέσος όρος του ήταν 65,12, διπλάσιος από τον δεύτερο Χανς Γουάιτ (Hans White). Στα τελευταία χρόνια του γύρισε στην παλιά του δουλειά σαν μηχανικός και συνεταιρίστηκε με ένα φίλο του στη καφετέρια Maurer. Πέθανε από όγκο στον εγκέφαλο σε ηλικία 64 ετών. Θάφτηκε στη Στουτγάρδη
Φρατέρκουλα του Ατλαντικού

Η Φρατέρκουλα του Ατλαντικού είναι θαλάσσιο, πελαγικό πτηνό της οικογενείας των Αλκιδών, που απαντάται στον βόρειο Ατλαντικό Ωκεανό. Η επιστημονική ονομασία του είδους είναι "Fratercula arctica" και περιλαμβάνει 3 υποείδη.

Είναι το κοινότερο από τα τέσσερα είδη "φρατέρκουλας" (βλ. Συστηματική ταξινομική) που απαντώνται στους ωκεανούς του κόσμου και που, λόγω της εμφάνισής τους, έχουν πάρει το χαρακτηριστικό προσωνύμιο "παπαγάλοι της θάλασσας" ή "θαλασσοψιττακοί" (βλ. Ονοματολογία).
BBC Μάντσεστερ

Το [[Νέο Ραδιομέγαρο, Μάντσεστερ|Νέο Ραδιομέγαρο]] στην οδό Oxford Road στο Μάντσεστερ.

Το BBC Μάντσεστερ (αγγ.: BBC Manchester) (συχνά αναφέρεται ως BBC Σάλφορντ) είναι ο δημόσιος φορέας του BBC στη Βορειοδυτική Αγγλία και είναι ο μεγαλύτερος τοπικός δημόσιος φορέας του BBC σε όλο το Ηνωμένο Βασίλειο. Το BBC Μάντσεστερ είναι μέρος του BBC Βόρεια. Το BBC εκτιμά ότι το Μάντσεστερ, όπως το Λονδίνο και το Μπρίστολ είναι οι τρεις κυριότερες τοποθεσίες του οργανισμού. Ο πρώτος ραδιοφωνικός σταθμός του BBC στο Μάντσεστερ ήταν ο σταθμός 2ZY, ο οποίος ξεκίνησε να εκπέμπει το 1922. Το BBC απέκτησε τα πρώτα του τηλεοπτικά στούντιο έξω από το Λονδίνο το 1954, όταν ο οργανισμός αγόρασε ένα κτήριο στην οδό Dickenson Road στη περιοχή Ράσολμ. Το 1967, το BBC ξεκίνησε την κατασκευή ενός κτηρίου στην οδό Oxford Road στο Μάντσεστερ, το οποίο εγκαινιάστηκε το 1976.

Η τηλεοπτική βιομηχανία του BBC Μάντσεστερ αγωνίστηκε στις αρχές του 2000, όταν το Granada Television άρχισε να μειώνει τις μεταδόσεις του από το Μάντσεστερ και μαζί με το ITV αποφασίζουν να μετακινηθούν στο Λονδίνο, που σήμαινε ότι το Νέο Ραδιομέγαρο και τα Στούντιο της Granada υπολειτουργούσαν. Το Κέντρο Τηλεόρασης του BBC, τα στούντιο της Granada όπως και το Νέο Ραδιομέγαρο όδευαν προς το τέλος της επιχειρησιακής ζωής τους και έτσι το BBC αποφάσισε να μετακινήσει περισσότερες υπηρεσίες προς τα βόρεια και κατά προτίμηση στο Μάντσεστερ, όπου το BBC εδρεύει για περισσότερα από 90 χρόνια.

Το 2011, το BBC αποφάσισε να μετακομίσει το BBC Μάντσεστερ στην περιοχή MediaCityUK του Σάλφορντ.
Σάιμον Ράιτ

O Σάιμον Ράιτ είναι Αγγλός ντράμερ της χαρντ ροκ μουσικής σκηνής, γνωστός ως μέλος των συγκροτημάτων AC/DC και Dio. Πλέον, συνεργάζεται με το προσωπικό σχήμα του πρώην τραγουδιστή των Queensrÿche, Τζεφ Τέιτ.
Σέτσε

Το Σέτσε ("Sezze") είναι πόλη και δήμος στην Επαρχία Λατίνα, της Ιταλίας, περίπου 65 χιλιόμετρα νότια της Ρώμης και 10 χιλιόμετρα από τις μεσογειακές ακτές. Το ιστορικό κέντρο του Σέτσε βρίσκεται σε υψηλό λόφο στην πεδιάδα του Πόντινε. Κατά την αρχαιότητα ήταν ελληνική πόλη ονομαζόταν Σητεία και βρισκόταν στην περιοχή του Λατίου.
Διαγωνισμός Νέων Χορευτών Eurovision 1989

Ο τρίτος Διαγωνισμός Νέων Χορευτών Eurovision διεξάχθηκε στο Palais des Congrès στο Παρίσι της Γαλλίας στις 28 Ιουνίου 1989

Οι συμμετέχουσες χώρες μπορούσαν να στείλουν έναν ή δύο χορευτές, άντρα ή γυναίκα, αλλά να ήταν κάτω των 19 χρόνων.

Ο κάθε χορευτής ήταν ελεύθερος να διαγωνιστεί σε όποια από τις δύο κατηγορίες ήθελε: κλασσικό ή σύγχρονο χορό, μοντέρνο ή τζαζ χορό.

Ο Διαγωνισμός Νέων Χορευτών Eurovision 1989 μεταδόθηκε σε 20 χώρες συμπεριλαμβανομένου των Ιορδανία και Βουλγαρία.
Μπολσόι Σολοβέτσκι

Η νήσος Μπολσόι Σολοβέτσκι (ρωσικά: "Соловецкий (Большой Соловецкий)") είναι ρωσικό νησί στη Λευκή Θάλασσα και ειδικότερα νησί του αρχιπελάγους των Νήσων Σολοβέτσκι. Έχει έκταση 246 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 98,5 μέτρων. Στο νησί βρίσκεται η Μονή Σολοβέτσκι, ένα μεσαιωνικό μοναστήρι και φρούριο που περιλαμβάνεται στον κατάλογο Παγκόσμιας Πολιτιστικής Κληρονομιάς. Διοικητικά το νησί ανήκει στην περιφέρεια Αρχάγγελσκ.



Κατηγορία:Περιφέρεια Αρχάγγελσκ
Ρόμπερτ Χάρτινγκ

Ο Ρόμπερτ Χάρτινγκ (Robert Harting) (γεν. 1984) είναι Γερμανός δισκοβόλος.

Ήταν παγκόσμιος πρωταθλητής τρεις φορές (2009, 2011, 2013) και πρωταθλητής Ευρώπης δύο φορές (2012,2014) ενώ κέρδισε και το χρυσό μετάλλιο στους Ολυμπιακούς Αγώνες του 2012.
Ο Υπέροχος Ορινόκος

190px|thumb|Η πρώτη έκδοση του Υπέροχου Ορινόκου
Ο Υπέροχος Ορινόκος (γαλλικά: "Le Superbe Orénoque") είναι ένα μυθιστόρημα του Ιουλίου Βερν που εκδόθηκε το 1898.

Το μυθιστόρημα αναφέρεται σε ένα νεαρό αγόρι τον Ζαν Ντε Κέρμορ που μαζί με τον λοχία Μαρσιάλ ξεκινούν μία επιχείρηση στον Ορινόκο για να βρουν το συνταγματάρχη Ντε Κέρμορ,πατέρα του Ζαν Ντε Κέρμορ.Επίσης θα γνωρίσουν και τους Βαρίνας,Φελίπε και Μιγκέλ που φιλονικούν για το που πηγάζει ο Ορινόκος και τους Ζερμέν Πατέρν που είναι φωτογράφος και τον βοτανολόγο Ζακ Ελόκ. Ξεκινούν το ταξίδι τους με τρεις πιρόγες,για να φτάσουν μέχρι την ιεραποστολή της Σάντα Χουάνα για να βρουν τα ίχνη του συνταγματάρχη Ντε Κέρμορ. Στη διάρκεια του ταξιδιού θα αντιμετοπίσουν πολλές δυσκολίες και εμπόδια,όπως επιθέσεις ιθαγενών. Τελικά θα καταφέρουν να φτάσουν στη Σάντα Χουάνα όπου ζει ο ιεραπόστολος πατήρ Εσπεράντε ,ο οποίος τελικά είναι ο συνταγματάρχης Ντε Κέρμορ. Η πρώτη εικονογράφηση του βιβλίου ανήκει στον Τζωρτζ Ρου.

thumb|Εικονογράφηση από το βιβλίο
Νήσοι Σολοβέτσκι

Οι Νήσοι Σολοβέτσκι ή Σολόβσκι (ρωσικά: "Соловецкие острова" ή " Соловки́"), είναι ένα αρχιπέλαγος που βρίσκεται στη Λευκή Θάλασσα, στη Ρωσία. Τα νησιά έχουν έκταση 347 τετραγωνικά χιλιόμετρα και εξυπηρετούνται από το Αεροδρόμιο Σόλοφκι. Διοικητικά οι νήσοι υπάγονται στην περιφέρεια Αρχάγγελσκ και σχεδόν όλος ο πληθυσμός των νήσων κατοικεί στον μεγαλύτερο νησί του αρχιπελάγους, το Μπολσόι Σολοβέτσκι. Σύμφωνα με την απογραφή του 2010 ο πληθυσμός της περιοχής ήταν 861 κάτοικοι.
Τένσινγκ Νοργκέι

Ο Τένσινγκ Νοργκέι ("तेन्जिङ नोर्गे शेर्पा", 29 Μαΐου 1914 - 9 Μαΐου 1986), γεννημένος ως Ναμγκίαλ Γουάνγκτι και συχνά αποκαλούμενος απλά Σέρπα Τένσινγκ, ήταν Νεπαλέζος Σέρπα ορειβάτης. Θεωρείται ένας από τους διασημότερους ορειβάτες, καθώς συμμετείχε στην κατάκτηση του Έβερεστ με τον Έντμουντ Χίλαρι στις 29 Μαΐου 1953. Το περιοδικό Time τον κατέταξε ανάμεσα στους 100 σημαντικότερους ανθρώπους του 20ού αιώνα.
Σογαμόσο

Το Σογαμόσο (ισπανικά: "Sogamoso", ισπανική : [soɣaˈmoso]) είναι μια πόλη στο διαμέρισμα Μπογιακά της Κολομβίας.

Η προέλευση του Σογαμόσο ανάγεται στην κοσμογονία των Τσίμπτσα, στη δημιουργία του Ήλιου. Το Σογαμόσο ήταν θρησκευτικό κέντρο των Μουίσκας, ινδιάνων των υψιπέδων της Κουντιναμάρκα και της Μπογιακά 

Η οικονομία του Σογαμόσο στηρίζεται στην γεωργία, στο εμπόριο με το κέντρο της Κολομβίας και τις ανατολικές πεδιάδες, στη βιοµηχανία χάλυβα και την κατασκευή υλικών, και στην εκμετάλλευση των ασβεστόλιθων, του μαρμάρου και του άνθρακα. 

Λόγω της τροπικής θέσης και του υψομέτρου του, το Σογαμόσο απολαμβάνει ένα εύκρατο κλίμα.

Ωστόσο, η περιοχή εμφανίζει τον καθημερινό κύκλο των εποχών. Μέσα σε 24 ώρες οι κλιματικές συνθήκες αλλάζουν, προσομοιάζοντας τις τέσσερις εποχές του έτους.
Μάχη του Βαφέως

Η Μάχη του Βαφέως διεξήχθη στις 27 Ιουλίου 1302 μεταξύ του στρατού της Οθωμανικής Αυτοκρατορίας υπό τη διοίκηση του Οσμάν Α' και του στρατού της Βυζαντινής Αυτοκρατορίας υπό τη διοίκηση του Γεωργίου Μουζάλωνα. Η μάχη έληξε με νίκη των Οθωμανών, με αποτέλεσμα οι Οθωμανοί να εγκαθιδρύσουν το κράτος τους και να καταλάβουν τελικά τη Βιθυνία από τους Βυζαντινούς.
BBC Βόρεια

250px|right|thumb|Το λογότυπο του BBC Βόρεια

Το BBC Βόρεια (αγγ.: BBC North), τώρα Όμιλος BBC Βόρεια, είναι μια επιχείρηση του BBC. Διευθύνεται από τον Πίτερ Σάλμον.

Το BBC Βόρεια κατά το παρελθόν ήταν:

* Μεγάλος τοπικός φορέας "BBC Βόρεια", με έδρα το Μάντσεστερ, ο οποίος ξεκίνησε να λειτουργεί από τα τέλη του 1920 μέχρι το 1968 και στέγαζε τον ένα από τους τέσσερις τοπικούς ραδιοφωνικούς σταθμούς του BBC.

* Τοπικός φορέας "BBC Βόρεια", με έδρα το Ληντς, ο οποίος έκπεμπε από το 1968 μέχρι το 2004 και διασπάστηκε στους φορείς BBC Γιόρκσαϊρ και BBC Γιόρκσαϊρ & Λίνκολνσαϊρ.
Ελισάβετ της Ρουμανίας

H Ελισάβετ της Ρουμανίας ήταν η σύζυγος του Γεωργίου Β΄ και Βασίλισσα της Ελλάδας από το 1921 έως το 1935.

Η "Ελισάβετ Καρλόττα Ιωσηφίνα Αλεξάνδρα Βικτωρία" γεννήθηκε στο Κάστρο Πέλες της Ρουμανίας τον Οκτώβριο του 1894 και ήταν η κόρη του Φερδινάνδου της Ρουμανίας και της συζύγου του Μαρίας της Ρουμανίας, κόρης του Αλφρέδου, δούκα της Σαξονίας-Κοβούργου & Γκότα. Όπως απαιτούσε το ρουμανικό σύνταγμα βαπτίστηκε ελληνορθόδοξη Χριστιανή, κάτι που ενόχλησε ιδιαίτερα το Βατικανό, καθώς ο Φερδινάνδος ανήκε στο ρωμαιοκαθολικό δόγμα και έτσι τον αφόρισε.

Η Ελισάβετ παντρεύτηκε στο Βουκουρέστι στις 27 Φεβρουαρίου 1921 τον μέλλοντα βασιλιά Γεώργιο Β΄ της Ελλάδας, ο οποίος τότε ήταν διάδοχος του ελληνικού θρόνου με τον τίτλο του "δούκα της Σπάρτης". Θεωρείται ότι πρόξενος αυτού του γάμου ήταν ο θείος του Γεωργίου Β΄, ο Γερμανός αυτοκράτορας Γουλιέλμος Β΄. Ο Κωνσταντίνος Α΄ της Ελλάδας επέτρεψε τη διαμονή της Ελισάβετ στα Ανάκτορα Τατοΐου και της έδωσε τον τιμητικό τίτλο της "Δούκισσας της Σπάρτης".

Τον Σεπτέμβριο του 1922 μετά την εκθρόνιση του πατέρα του Κωνσταντίνου, ο Γεώργιος έγινε βασιλιάς της Ελλάδας και η Ελισάβετ βασίλισσα. Μέσα στο 1923 η ίδια ασχολήθηκε με την περίθαλψη των χιλιάδων Ελλήνων προσφύγων, που είχαν έρθει στην Ελλάδα από τις περιοχές της Μικράς Ασίας, της Ανατολικής Θράκης και του Πόντου. Τον Δεκέμβριο του ίδιου έτους το ζευγάρι αναγκάστηκε να εγκαταλείψει την Ελλάδα για τη Ρουμανία, εξαιτίας της έντονης πολιτικής κρίσης, που συνεχιζόταν από την περίοδο της Μικρασιατικής Καταστροφής. Για τα επόμενα δώδεκα περίπου χρόνια στην εξορία που ακολούθησε, ο Γεώργιος περνούσε μεγάλο διάστημα στην Αγγλία. Έτσι το ζευγάρι αποξενώθηκε σταδιακά, κάτι που οδήγησε στο διαζύγιό τους τον Ιούλιο του 1935. Στην απόφαση για διαζύγιο έπαιξε ρόλο και η διάθεση που φαινόταν να καλλιεργείται την ίδια περίοδο στην Ελλάδα για να επιστρέψει ο Γεώργιος στο θρόνο της χώρας, κάτι που τελικά συνέβη λίγους μήνες μετά.

Η Ελισάβετ παρέμεινε στη Ρουμανία ως απλή πριγκίπισσα της χώρας μέχρι τα τέλη του Β΄ Παγκοσμίου Πολέμου, οπότε η κομμουνιστική ηγεσία της χώρας αποφάσισε να καταργήσει τη μοναρχία και να εξορίσει τη βασιλική οικογένεια. Απεβίωσε στις 15 Νοεμβρίου 1956 στις Κάννες της Γαλλίας.
Χέρμαν Μπουλ

Ο Χέρμαν Μπουλ ("Hermann Buhl", Ίνσμπρουκ, 21 Σεπτεμβρίου 1924 – Τσογκόλιζα, 27 Ιουνίου 1957) ήταν Αυστριακός ορειβάτης και θεωρείται ένας από τους καλύτερους ορειβάτες όλων των εποχών. Ήταν ιδιαίτερα καινοτόμος και και εισήγαγε το αλπικό στιλ στην αναρρίχηση των Ιμαλαΐων. Στα επιτεύγματά του περιλαμβάνονται:

* 1953 Πρώτη ανάβαση του Νάνγκα Παρμπάτ, 8.126 metres (26,660 ft) (μοναχική χωρίς βοηθητικό οξυγόνο).
* 1957 Πρώτη ανάβαση του Μπρόουντ Πικ. 8.051 metres (26,414 ft).

Αξίζει εδώ να σημειωθεί ότι πριν την επιτυχημένη ανάβαση στο Νάνγκα Παρμπάτ, 31 ορειβάτες έχασαν τη ζωή τους για να πετύχουν την πρώτη ανάβαση. Επίσης, ο Μπουλ είναι ο πρώτος ορειβάτης που έκανε μοναχική αναρρίχηση σε κορυφή 8.000 μέτρων. Εξαιτίας της αργοπορίας του συντρόφου του Όττο, ο Μπουλ ξεκίνησε τη διαδρομή μόνος του, για να επιστρέψει μετά από 41 ώρες, επιβιώνοντας από μία σκληρή διαδρομή 6,5 χλμ από την «Κατασκήνωση 5» στην κορυφή με υψομετρική διαφορά 1.219 μ. Παρόλο που κατηγορήθηκε ότι δεν έπρεπε να κάνει μοναχική ανάβαση, η προσπάθειά του προς την κορυφή και το γεγονός ότι έκανε εκτεθιμένο μπιβουάκ 150 από την κορυφή, τον έκαναν διάσημο.

Λίγες εβδομάδες μετά την επιτυχή πρώτη ανάβαση στο Μπρόουντ Πικ με τον Φριτζ Βιντερστέλερ (Fritz Wintersteller) και τον Μάρκους Σμουκ (Marcus Schmuck), ο Μπουλ και ο Κουρτ Ντιεμπέργκερ (Kurt Diemberger) προσπάθησαν πρώτη ανάβαση στην Τσογκόλιζα (7654 μ) σε αλπικό στιλ. Ο Μπουλ σκοτώθηκε από την κατάρρευση κορνίζας στην ΝΑ κόψη κοντά στην κορυφή. Το σώμα του δεν ανακαλύφθηκε ποτέ και έμεινε θαμμένο στον πάγο.
MediaCityUK

Το MediaCityUK (γνωστό και ως MediaCity) είναι μία έκταση 200 στρεμμάτων στις όχθες του ποταμού "Manchester Ship Canal" στο Σάλφορντ και στο Τράφορντ. Το σχέδιο αναπτύχθηκε από τον Όμιλο Πιλ και οι κύριοι επενδυτές του προγράμματος είναι οργανισμοί, οι οποίοι ασχολούνται με τα μέσα μαζικής ενημέρωσης και το Πανεπιστήμιο του Σάλφορντ. Ο χώρος στον οποίο βρίσκεται το MediaCity είναι μέρος του λιμανιού και των αποβαθρών του Μάντσεστερ.

Το 2004, το BBC ανακοίνωσε την πρόθεσή του να μετακινήσει κάποιες υπηρεσίες του στο Μάντσεστερ και η περιοχή του Σάλφορντ επιλέχτηκε το 2006. Το 2007, χορηγήθηκε στον Όμιλο Πιλ οικοδομική άδεια για την ανάπτυξη της περιοχής και η κατασκευή του έργου ξεκίνησε την ίδια χρονιά. Ο όμιλος για την κατασκευή χρησιμοποίησε δικές του μονάδες παραγωγής ενέργειας και δικό του δίκτυο επικοινωνιών. Ο κύριος ενοικιαστής του MediaCity είναι το BBC, το οποίο μετακίνησε πολλές υπηρεσίες από το Λονδίνο στο Μάντσεστερ. Το ITV Granada ολοκλήρωσε την πρώτη, από τις δύο, φάσεις της μετακίνησής του στο MediaCity στις 25 Μαρτίου του 2013. Η δεύτερη φάση ολοκληρώθηκε στα τέλη του 2013.

To MediaCity είναι σχεδιασμένο ώστε να αναπτυχθεί σε δύο φάσεις. Η πρώτη φάση των 36 στρεμμάτων ολοκληρώθηκε το 2011 και η δεύτερη φάση είναι ακόμα υπό κατασκευή. Το τραμ του Μάντσεστερ επεκτάθηκε μέχρι το MediaCity στις 20 Σεπτεμβρίου του 2010, με το άνοιγμα του σταθμού στο MediaCity. Επιπλέον, σχεδιάζονται περαιτέρω επεκτάσεις. Η οδική πρόσβαση βελτιώθηκε με την κατασκευή του δρόμου Μπρόντγουεϊ.
Ζοανότ Μαρτορέλ

Ο Ζοανότ Μαρτορέλ ("Joanot Martorell", 1413 - 1468) ήταν Βαλενθιανός ιππότης και συγγραφέας του μυθιστορήματος "Τιράντης ο Λευκός", γραμμένο στα καταλανικά (την αποκαλούμενη από τον ίδιο «πρόστυχη βαλενθιανή γλώσσα»), που εκδόθηκε στη Βαλένθια το 1490.
Φρούριο των Σκοπίων

Ο [[Κατάλογος Βυζαντινών αυτοκρατόρων|βυζαντινός αυτοκράτορας]], [[Ιουστινιανός Α´]]
Το Φρούριο των Σκοπίων είναι μεσαιωνική οχύρωση στην πόλη των Σκοπίων στη Βόρεια Μακεδονία. Βρίσκεται χτισμένο στο ψηλότερο σημείο της πόλης με θέα τον ποταμό Βαρδάρη. Το φρούριο απεικονίζεται στο οικόσημο του δήμου των Σκοπίων, η οποία με τη σειρά της έχει ενσωματωθεί στην σημαία της πόλης.
Φρούριο της Στρούμνιτσα

Το Φρούριο της Στρούμνιτσα είναι βυζαντινό κάστρο στην πόλη Στρούμνιτσα της Βόρειας Μακεδονίας γνωστό και σαν «Πύργοι του Τσάρου».

Βρίσκεται χτισμένο σε λόφο με θέα την πόλη της Στρούμιτσα. Το φρούριο χτίστηκε τον 5ο αιώνα, αν και η κατοίκηση στην περιοχή χρονολογείται από τον 1ο αιώνα π.Χ..

Η ανακατασκευή του φρουρίου ξεκίνησε τον Μάρτιο του 2014.
Εμμανυέλ Ζοζέφ Σιεγές

Ο Εμμανυέλ Ζοζέφ Σιεγές ("Emmanuel Joseph Sieyes") (1748 - 1835) ήταν Γάλλος ρωμαιοκαθολικός κληρικός, περισσότερο γνωστός ως Αββάς (=Ηγούμενος) Σιεγές (Abbe Sieyes Αμπέ Σιεγές), συνταγματολόγος και πρώιμος κοινωνιολόγος. Ήταν και καθοδηγητής της Γαλλικής Επανάστασης (1789), ενώ στη συνέχεια πρωτοστάτησε στην οργάνωση του πραξικοπήματος με το οποίο ο Ναπολέων Α΄ Βοναπάρτης ανέλαβε την εξουσία (1799). Μετά το τέλος του Ναπολέοντα, όταν έγινε η παλινόρθωση της Βασιλείας στη Γαλλία δήλωσε θρασύτατα "έχω επιζήσει !".
A Momentary Lapse Of Reason

To A Momentary Lapse Of Reason είναι το 13ο στούντιο άλμπουμ του βρετανικού ροκ συγκροτήματος Pink Floyd, το οποίο κυκλοφόρησε στις 7 Σεπτεμβρίου 1987 μέσω της "EMI" στην Ευρώπη και της "Columbia" στην Αμερική.
Πίρλαπον

Η Πίρλαπον ή πόλη του Μάρκο ή Πύργοι του Μάρκο, είναι ερείπια μεσαιωνικού κάστρου και πόλης στο σημερινό Πρίλεπ της Βόρειας Μακεδονίας. Βρίσκεται στην κορυφή ενός μεγάλου πετρώδες λόφου. Κατά τη διάρκεια του Μεσαίωνα ήταν μια από τις πρωτεύουσες της Σερβικής Αυτοκρατορίας υπό τον Στέφανο Ντουσάν, και στη συνέχεια στο βασίλειο του Πρίλεπ του οποίου ο τελευταίος ηγεμόνας πρίγκιπας Μάρκο έδωσε το σημερινό του όνομα. Σήμερα είναι επί το πλείστον σε ερείπια, αλλά εξακολουθεί να αναδεικνύεται το πρώην μεγαλείο του, χρησιμοποιήθηκε σαν σκηνή στον κινηματογράφο.

Από τους βυζαντινούς ονομάστηκε Πρίλαπον όπου πήρε και η σημερινή πόλη το όνομα της, "Πύργοι του Μάρκο" ονομάζεται από τα ερείπια πύργου που διασώζονται, και "πόλη του Μάρκο" από τον τελευταίο Σέρβο ηγεμόνα της.
BBC Trust

250px|right|thumb|Το λογότυπο του BBC Trust.
Το BBC Trust ήταν το διοικητικό όργανο του BBC τη δεκαετία 2007-17. Ήταν λειτουργικά ανεξάρτητο από τη διαχείριση του BBC και άλλους φορείς, και ο κύριος στόχος του ήταν να ληφθούν αποφάσεις σχετικά με το τέλος τηλεόρασης και ραδιοφώνου, το οποίο πληρώνουν οι πολίτες του Ηνωμένου Βασιλείου. Στις 12 Μαΐου του 2016, ανακοινώθηκε στη Βουλή των Κοινοτήτων ότι, σύμφωνα με το επόμενο βασιλικό διάταγμα, οι ρυθμιστικές λειτουργίες του έπρεπε να μεταφερθούν στην Ofcom (ρυθμιστική αρχή ραδιοτηλεοπτικών, τηλεπικοινωνιακών και ταχυδρομικών υπηρεσιών).

Το BBC Trust ιδρύθηκε από τον Ρόιαλ Τσάρτερ και τέθηκε σε ισχύ στις 1 Ιανουαρίου 2007. Το BBC Trust, καθώς και μία ακόμα Εκτελεστική Επιτροπή, αντικατέστησαν το διοικητικό συμβούλιο του BBC το οποίο είχε τεθεί σε ισχύ από το 1927. Το BBC Trust έκλεισε στις 2 Απριλίου 2017 με τη λήξη του βασιλικού διατάγματος που ψηφίστηκε το 2007 και είχε δεκαετή διάρκεια. Τον ίδιο μήνα αντικαταστάθηκε από το "BBC Board".
Τρελό Άλογο

Το Τρελό Άλογο ("Crazy Horse", 1840 - 5 Σεπτεμβρίου 1877) ήταν ιθαγενής της Αμερικής και αρχηγός της φυλής Σιου. Γεννήθηκε το 1840 και είχε από μικρός πολεμική εμπειρία και συμμετείχε σε αρκετές μάχες εναντίον των Αμερικάνων όπως στην γνωστή μάχη του Λiτλ Μπιγκχορν στην οποία μαζί με τους αρχηγούς Καθιστό Ταύρο και Πικρόχολο κατατρόπωσαν τις δυνάμεις του Κάστερ.

Σε ηλικία 4 ετών έχασε την μητέρα του και αναγκάστηκε να ζει με πολλές δυσκολίες μαζί με την υπόλοιπη οικογένεια (άγνωστο αν είχε αδέλφια εξ αίματος). Σε ηλικία 16 ετών ερωτεύτηκε μία Ινδιάνα Σιου το Θηλυκό Μαύρο Βουβάλι όμως τραυματίστηκε στο πρόσωπο από τον αγαπητικό της τον Άνυδρο και λίγο καιρό μετά παντρεύτηκε το Μαύρο Σαλί.

Το 1877 μετά από μία αποτυχημένη μάχη εναντίον των Αμερικάνων αιχμαλωτίστηκε, μα χάρη την ευφυΐα του δραπέτευσε, αλλά αναγκάστηκε να γυρίσει εξ αιτίας της έλλειψης τροφής. Πέθανε σε ηλικία 37 το 1877 ενώ ο λόγος του θανάτου του παραμένει άγνωστος.
Όρκος του Σφαιριστηρίου

"Ο Όρκος του Σφαιριστηρίου", πίνακας του [[Jacques-Louis David|David]]

Ο λεγόμενος Όρκος του Σφαιριστηρίου, κατά ελληνική μετάφραση του γαλλικού "Serment du Jeu de Paume" (Σερμάν ντυ Ζε ντε Πωμ), ήταν ο υποσχετικός όρκος που έδωσαν οι Γάλλοι εκπρόσωποι της λεγόμενης Τρίτης Τάξης στην αίθουσα του σφαιριστηρίου, εξ ου και η ονομασία του, κατά το προοίμιο της Γαλλικής Επανάστασης, το 1789.

Συγκεκριμένα στις 20 Ιουνίου του 1789 προσερχόμενα τα μέλη της Τρίτης Τάξεως, καθ΄ όλα νόμιμης και αναγνωρισμένης, στην ειδική αίθουσα συνεδριάσεων που είχε οικοδομηθεί επί τούτου για τις συνελεύσεις των Γενικών Τάξεων, βρίσκοντας την πόρτα κλειδωμένη και φρουρούμενη από στρατιώτες με την δικαιολογία της ανακαίνισης του χώρου αποφάσισαν υπό την καθοδήγηση του Ζοζέφ Σιεγές να καταφύγουν σε παρακείμενο χώρο όπου βρισκόταν η αίθουσα του σφαιριστηρίου. Καταλαμβάνοντας τον χώρο αυτόν πραγματοποίησαν εκεί την τριήμερη συνεδρίασή τους από 20 μέχρι και 23 Ιουνίου.<br>
Την νύκτα της πρώτης συνεδρίασης οι σύνεδροι έδωσαν ένα υποσχετικό όρκο να παραμείνουν ενωμένοι και ακλόνητοι στις πολιτικές τους επιδιώξεις μέχρι της ψήφισης του νέου συντάγματος. Τον όρκο αυτόν στη συνέχει υπέγραψαν όλοι οι παρευρισκόμενοι, τον οποίο απεδείχθη τελικά ότι και τήρησαν.

Ως πράξη αυτή καθεαυτή ήταν παράνομη, στερούμενη σχετικής έγκρισης σύμφωνα με το υφιστάμενο καθεστώς, πλην όμως απετέλεσε σταθμό για τα γεγονότα που ακολούθησαν στο επόμενο δίμηνο της περιόδου εκείνης λαμβάνοντας υπόψη τη μετέπειτα σύσταση της Εθνοσυνέλευσης και της Συντακτικής Συνέλευσης, τη νύκτα της 4ης Αυγούστου, και τη Διακήρυξη των Δικαιωμάτων του Ανθρώπου και του Πολίτη (26 του Αυγούστου) τα οποία και αποδέχθηκε στη συνέχεια ο Βασιλεύς των Γάλλων Λουδοβίκος ΙΣΤ΄.
BBC Τηλεόραση

Το BBC Τηλεόραση (αγγ.: "BBC Television") είναι υπηρεσία του BBC, η οποία ξεκίνησε να λειτουργεί στο Ηνωμένο Βασίλειο βάσει βασιλικού διατάγματος από τις αρχές του 1927. Ο οργανισμός έχει ξεκινήσει την παραγωγή των τηλεοπτικών προγραμμάτων από το 1932, αλλά οι πρώτες τακτικές μεταδόσεις ξεκίνησαν στις 2 Νοεμβρίου του 1936.

Τα κανάλια του BBC δεν έχουν καθόλου διαφημίσεις και η συνολική τους τηλεθέαση είναι το 30% των τηλεθεατών στο Ηνωμένο Βασίλειο. Τα κανάλια χρηματοδοτούνται από το τέλος τηλεόρασης. Ως αποτέλεσμα του διακανονισμού των αδειών που τους χορηγήθηκαν το 2016, έγινε διάσπαση στο τηλεοπτικό τμήμα του BBC και στις εσωτερικές τηλεοπτικές παραγωγές, μεταφέροντας τα στις νεοϊδρυθείσες "BBC Content" και "BBC Studios" αντίστοιχα.
Αγία Φωτεινή Μαντίνειας

Η Αγία Φωτεινή Μαντίνειας είναι ναός που βρίσκεται απέναντι από τον αρχαιολογικό χώρο της Μαντίνειας στην Αρκαδία, 13 χιλιόμετρα βόρεια της Τρίπολης. Πρόκειται για αρχιτεκτόνημα του Κώστα Παπαθεοδέρου, το οποίο συνδυάζει αρχαιότροπους ρυθμούς με στοιχεία βυζαντινών επιρροών. Η αφιέρωσή του στην Αγία Φωτεινή απηχεί τη σχέση της Αρκαδίας με το φως. Είναι γνωστό πως Λύκαιο όρος σημαίνει φωτεινό, το ίδιο σημαίνει και το όνομα Λυκάων, που είναι ο οικιστής της Αρκαδίας.

Η αγιογράφηση του ναού ακολουθεί το ίδιο πνεύμα, με τα αγιογραφούμενα πρόσωπα να θυμίζουν αρχαίους Έλληνες φιλοσόφους. Υπάρχουν επίσης κάποιες πολιτιστικές αναφορές στα ιερά της Ίσιδος, που αφθονούσαν στην Αρκαδία. Ο ναός εγκαινιάστηκε το 1972 και το συνολικό αποτέλεσμα αισθητικά έχει μεγάλο ενδιαφέρον. Στον περιβάλλοντα χώρο υπάρχει ηρώο για να τιμηθούν οι πεσόντες στους πολέμους, το οποίο διέπεται από την ίδια λογική με το ναό. Επίσης υπάρχει το λεγόμενο φρέαρ του Ιακώβ, με περίστυλη κρήνη με ιδιαίτερη κατασκευή.
Γκοτζίλα Εναντίον Μηχανικού Γκοτζίλα

Γκοτζίλα Εναντίον Μηχανικού Γκοτζίλα (ιαπωνικά: "Gojira tai Mekagojira") είναι ο τίτλος ιαπωνικής ταινίας επιστημονικής φαντασίας σε σκηνοθεσία Τακάο Οκαβάρα και σε σενάριο Γουατάρου Μιμούρα. Αποτελεί την πέμπτη ταινία της σειράς Γκοτζίλα της Heisei και δημιουργήθηκε το 1993 ως συνέχεια της ταινίας Γκοτζίλα και Μόθρα: Η Μάχη της Γης. Θεωρείται από πολλούς ως η δεύτερη καλύτερη ταινία της Heisei μετά το Γκοτζίλα Εναντίον Απόλυτου Καταστροφέα του 1995.
Μάχη των Οχυρών

Η Μάχη των Οχυρών ή αλλιώς Μάχη της Γραμμής Μεταξά ήταν η πρώτη μάχη της Γερμανικής εισβολής στην Ελλάδα. Διεξήχθη ανατολικά του Αξιού ποταμού στα ελληνοβουλγαρικά σύνορα. Διάρκεσε 3 ημέρες από τις 6 έως τις 9 Απριλίου του 1941 και έληξε με νίκη των Γερμανών.
Δημήτρης Μιτελούδης

Ο Δημήτρης Μιτελούδης είναι Έλληνας διεθνής αθλητής της υδατοσφαίρισης που αγωνίζεται στον ΠΑΟΚ. Γεννήθηκε στις 11 Φεβρουαρίου 1982 στη Θεσσαλονίκη. Είναι από τους σημαντικότερους αμυντικούς της ελληνικής υδατοσφαίρισης. Σε ηλικία 15 χρονών ο Γιάννης Γιαννουρής πίστεψε στο ταλέντο του και τον έφερε στο Ν.Ο.Β. από τη Θεσσαλονίκη. Μετά από 14 χρόνια έρχεται η μεταγραφή στο Ν.Ο.Π. Κατάφερε όμως να αγωνιστεί μόνο τη μισή σεζόν αφού υπέστη ρήγμα στη κνήμη σε τροχαίο με μοτοσικλέτα. Μετά από αυτή την άτυχη σεζόν γίνεται η μεγάλη μεταγραφή στον Πανιώνιο. Ένα χρόνο μετά επιστρέφει στη Θεσσαλονίκη για χάρη του ΠΑΟΚ όπου μέχρι και σήμερα αποτελεί τον αρχηγό του "δικεφάλου". Αγωνιζόμενος με την Εθνική Νέων το 2001 στο παγκόσμιο της Κωνσταντινούπολης κατέκτησε το χρυσό μετάλλιο. Με την Εθνική Ανδρών αγωνίστηκε στο Ευρωπαϊκό Πρωτάθλημα το 2006, στο Παγκόσμιο της Μελβούρνης το 2007 και στηνΟλυμπιάδα του Πεκίνου το 2008 με το 10 στο σκουφάκι του.
Μητροπολιτικός Ιερός Ναός Αγίου Βασιλείου Τρίπολης

Ο Μητροπολιτικός Ιερός Ναός Αγίου Βασιλείου Τρίπολης βρίσκεται στην ομώνυμη πλατεία στην Τρίπολη Αρκαδίας. Είναι η κορυφαία εκκλησία της πόλης.

Πρόκειται για έργο άγνωστου δυστυχώς αρχιτέκτονα, θεμελιώθηκε το 1855 και εγκαινιάστηκε το 1884, 29 χρόνια αργότερα. Είναι λιθόδμητη κατασκευή από μέλανα ασβεστόλιθο και έχει επικάλυψη με ολόλευκο μάρμαρο Δολιανών. Ο τρούλος είναι επικαλυμμένος με φύλλα χαλκού από την Αγγλία. Πλήθος μηχανικών και μαστόρων εργάστηκαν μέχρι την αποπεράτωσή του. Ανάμεσά τους και τεχνίτες από την Τήνο. Το τέμπλο του ναού είναι μαρμάρινο και σχεδιάστηκε από τον Ερνέστο Τσίλερ. Η αγιογράφηση έγινε από τον Κωνσταντίνο Λώκη, ενώ οι δεσποτικές εικόνες είναι έργο του Κωνσταντίνου Αρτέμη. 

Ο Άγιος Βασίλειος είναι εγγεγραμμένος σταυροειδής ναός με τρούλο και τρίπλευρη εξωτερικά αψίδα. Πρόκειται για περίτεχνο ναό με πλήθος διακοσμητικών στοιχείων σε αυστηρή γραμμή. Η παράδοση θέλει ο ναός να ξεκίνησε να χτίζεται για να στεγάσει τζαμί προεπαναστατικά. Ο προσανατολισμός και το μέγεθος του ναού καθορίστηκαν από το τέμενος του Μπεκίρ Πασά που προϋπήρχε. Με γνώμονα το ναό χαράχτηκε αρχικά η περιβάλλουσα πλατεία και κατόπιν έγινε όλος ο ρυμοτομικός σχεδιασμός της Τρίπολης.
Οίκος των Μπωφόρ

Ο Οίκος των Μπωφόρ (αγγλ. "House of Beaufort") είναι οίκος της Αγγλίας, κλάδος του Οίκου των Λάνκαστερ. Μέλη του διαδραμάτισαν σπουδαίο ρόλο κατά τον λεγόμενο Πόλεμο των Δύο Ρόδων. Το όνομα των Μπωφόρ έλκει την καταγωγή του από το ομώνυμο κάστρο στην Καμπανία της Γαλλίας, το οποίο κάποτε ανήκε στον Ιωάννη της Γάνδης 1ο Δούκα του Λάνκαστερ και τρίτο υιό του Εδουάρδου Γ΄.

Γενάρχης του Οίκου είναι ο Ιωάννης Μπωφόρ, 1ος κόμης του Σόμερσετ, υιος του Ιωάννη της Γάνδης και της τότε ερωμένης του Αικατερίνης Σουάινφορντ (Katherine Swynford). Ο Ιωάννης της Γάνδης από την Αικατερίνη είχε, εκτός από τον Ιωάννη Μπωφόρ, άλλα τρία εξώγαμα τέκνα: τον Ερρίκο, τον Θωμάς και την Ιωάννα. Τελικά το 1396 νυμφεύτηκε την Αικατερίνη και τα τέκνα τους νομιμοποιήθηκαν από τον Ριχάρδο Β΄ και τον Πάπα Βονιφάτιο Θ΄.

Οι Μπωφόρ υπήρξαν ισχυρή και πλούσια οικογένεια από την ίδρυσή της. Το κύρος τους αυξήθηκε όταν το 1399 ο Ερρίκος Δ΄ (υιός του Ιωάννη της Γάνδης και της πρώτης συζύγου του Λευκής του Λάνκαστερ), εστέφθη βασιλιάς της Αγγλίας. Το 1406 ο Ερρίκος Δ΄ θέσπισε ότι παρά τη νομιμοποίησή τους, οι Μπωφόρ δεν νομιμοποιούνταν στη διαδοχή του θρόνου. 

Ο πρώτος υιός Ιωάννης Μπωφόρ είχε ήδη αναδειχθεί σε κόμη ("earl") του Σόμερσετ το 1397. Ο δεύτερος υιός Ερρίκος έγινε επίσκοπος, Λόρδος Καγκελάριος και Καρδινάλιος· ο τρίτος υιός Θωμάς έγινε δούκας του Έξετερ· και η κόρη Ιωάννα παντρεύτηκε σε δεύτερο γάμο τον Ραλφ ντε Νέβιλ 1ο Κόμη του Ουέστμορλαντ. Οι Ερρίκος και Θωμάς έμειναν άτεκνοι, ωστόσο τα τέκνα της Ιωάννας έμελλε να γίνουν δούκες της Υόρκης, του Νόρφολκ, του Μπάκινγκχαμ και άλλων κομητειών. Πέμπτη απόγονός της ήταν η Κάθριν Παρ, η τελευταία σύζυγος του Ερρίκου Η΄.

Κατά τη διάρκεια του εμφυλίου πολέμου που επικράτησε να λέγεται Πόλεμος των Ρόδων, οι Μπωφόρ υποστήριξαν τον Ερρίκο ΣΤ΄, εγγονό του Ερρίκου Δ΄, από τον Οίκο του Λάνκαστερ.

Από τους γιους του Ιωάννη Μπωφόρ κόμη του Σόμερσετ, δύο είχαν απογόνους: ο πρώτος ήταν ο Ιωάννης, που η κόρη του Μαργαρίτα Μπωφόρ είχε γιο τον Ερρίκο Ζ΄ Τυδόρ· ανήλθε στον αγγλικό θρόνο διά της γραμμής διαδοχής από τη μητέρα του. Ο δεύτερος γιος Εδμόνδος Μπωφόρ 2ος Δούκας του Σόμερσετ, καθώς και οι τρεις υιοί του, σκοτώθηκαν σε μάχη κατά τον Πόλεμο των Δύο Ρόδων, όπου οι Μπωφόρ είχαν μεγάλες απώλειες. Ο πρώτος από τους τρεις, ο Ερρίκος 3ος δούκας του Σόμερσετ, είχε νόθο γιο τον Κάρολο Σόμερσετ, 1ο δούκα του Ουώρτσεστερ.

Πεντάκις εγγονός του τελευταίου ήταν ο Ερρίκος Σόμερσετ, 3ος Μαρκήσιος του Ουώρτσεστερ (1629–1700), που συνέβαλε ώστε ο Κάρολος Β΄ να ανέβει στο θρόνο (βλ. και Βασιλική Παλινόρθωση (Αγγλία)). Για την προσφορά του, ο Κάρολος Β΄ τον αντάμειψε καθιστώντας τον 1ο Δούκα του Μπωφόρ.

Στις ημέρες μας ο Οίκος (από την κατ' άρρενες διαδοχή) εκπροσωπείται από τον Ντέιβιντ Σόμερσετ, 11ο Δούκα του Μπωφόρ.
Νωβελίσσιμος

Ο νωβελίσσιμος (λατ. "nobilissimus" [ευγενέστατος]) ήταν αξίωμα στην ύστερη Ρωμαϊκή και μετέπειτα Βυζαντινή Αυτοκρατορία.

Ήλκε την καταγωγή του από τους ρωμαϊκούς χρόνους, οπότε και λειτουργούσε ως επιθετικός προσδιορισμός στον τίτλο του Καίσαρος, όταν ο τιτλούχος τελούσε ως διάδοχος του θρόνου. Η χρήση του όρου εμφανίζεται με τον Γέτα περί το έτος 198 μ.Χ., ο οποίος αποκαλούνταν «Νωβελίσσιμος Καίσαρ» ("nobilissimus Caesar").

Κατά τον ιστορικό Ζώσιμο, ο Μέγας Κωνσταντίνος (βασ. 306-337) χρησιμοποίησε τον τίτλο ώστε να προσδώσει κύρος σε ορισμένα μέλη της οικογενείας του, αποκλείοντάς τους όμως κατ' αυτό τον τρόπο από τη διαδοχή. Με την πάροδο του χρόνου ο τίτλος παρέμεινε σε χρήση ως δεύτερος τη τάξει μετά από αυτόν του Καίσαρα και εμφανίζεται μέχρι και τα μέσα του 11ου αιώνα

Στο "Κλητορολόγιον" του Φιλοθέου (899) περιγράφονται όχι μόνο τα χαρακτηριστικά του αξιώματος, αλλά τα ενδύματα και τα διακριτικά που αντιστοιχούν σε αυτόν· ο νωβελίσσιμος διαθέτει χιτώνα, μανδύα και ζωνάρι ιώδους χρώματος και το αξίωμα παραδίδεται σε ειδική τελετή δια χειρός αυτοκράτορα, σηματοδοτώντας το υψηλό ανάστημα του αξιώματος.

Από τα τέλη του 11ου αι. ο τίτλος αποδίδεται σε υψηλούς στρατιωτικούς αξιωματούχους, με πρώτο παραλήπτη του αξιώματος τον μελλοντικό αυτοκράτορα Αλέξιο Α΄ Κομνηνό. Υπό τη βασιλεία του Κομνηνού οι τιτλούχοι αυξήθηκαν σε τέτοιο βαθμό, που το αξίωμα έχασε σε κύρος και αξία. Για να υπερκεραστεί η υποτίμηση αυτή, δημιουργήθηκαν κατά τον 12ο αι. δύο νέοι τίτλοι, ο πρωτονωβελίσσιμος και ο πρωτονωβελισσιμοϋπέρτατος.
Πολεμικό Μουσείο Τρίπολης

Το Πολεμικό Μουσείο Τρίπολης στεγάζεται στην πλατεία του Αγίου Βασιλείου και στη γωνία με την οδό Εθνομαρτύρων, καταλαμβάνοντας το ισόγειο του οικήματος του Ιωάννη Μαλλιαρόπουλου. Εγκαινιάστηκε το 2000 απαντώντας στην ανάγκη και την απαίτηση της πόλης του Αγώνα και της Επανάστασης. Περιλαμβάνει κυρίως εκθέματα από τον αγώνα του 1821, όπως και του πολέμου του 1940. Έχει έντεκα ενότητες που καλύπτουν θεματικά τους αγώνες των Ελλήνων: όπλα και τεκμήρια από την επανάσταση του 1821, τον Ελληνοτουρκικό πόλεμο, τον Μακεδονικό Αγώνα μέχρι τη Μέση Ανατολή και την Απελευθέρωση. Στις αίθουσες του μουσείου φιλοξενούνται μια προτομή του Κολοκοτρώνη καθώς και ένα μεγάλο εκμαγείο μνημείων που εξυμνούν τον στρατηγό Θ. Κολοκοτρώνη. Στις αίθουσες του Πολεμικού Μουσείου και στις συλλογές του βλέπει κανείς ανάγλυφη την ιστορία της Τρίπολης αλλά και όλης της Αρκαδίας.
Μητρόπολη Μουχλίου Αρκαδίας

Η Μητρόπολη Μουχλίου Αρκαδίας είναι μονή στο Νομό Αρκαδίας. Βρίσκεται σε κωνοειδή οχυρό λόφο του Παρθένιου Όρους. Ιδρύθηκε το 1295 από το στρατηγό Ανδρόνικο Ασάν, συγγενή των Παλαιολόγων.

Το Μούχλι αποτέλεσε ένα από τα μεγαλύτερα οχυρά της ύστερης βυζαντινής αυτοκρατορίας, σταθμός των στρατευμάτων και μεγάλο πολιτισμικό και θρησκευτικό κέντρο με δική του Μητρόπολη. Υπάρχει μάλιστα σχέση με την Παναγία του Μουχλίου στην Κωνσταντινούπολη, μιας και υπάρχουν μαρτυρίες πως η Παναγία της Πόλης ιδρύθηκε από Αρκάδες. 

Η αρκαδική Μητρόπολη είναι αφιερωμένη στην Κοίμηση της Θεοτόκου και ανεγέρθηκε κάπου στα 1281. Είναι άρρηκτα δεμένη με την ύστερη βυζαντινή αυτοκρατορία, ενώ σύμφωνα με την παράδοση τις νύχτες πριν από κρίσιμες στιγμές και γεγονότα οι καμπάνες της Μητρόπολης –φυγαδευμένες πια και άφαντες- χτυπούσαν για να σημάνουν τον κίνδυνο.
Ολλανδικό πρωτάθλημα ποδοσφαίρου ανδρών 2006-07

Το Ολλανδικό πρωτάθλημα ποδοσφαίρου ανδρών 2006-07 ή αλλιώς το Ερεντιβίζιε 2006-07 ήταν το 51ο πρωτάθλημα Ερεντιβίζιε. Ξεκίνησε στις 18 Αυγούστου 2006 και ολοκληρώθηκε στις 27 Μαΐου 2007 μαζί με τα Play-Offs ανόδου/υποβιβασμού και Ευρώπης.

Πρωταθλήτρια αναδείχθηκε η Αϊντχόφεν για 20ή φορά στην ιστορία της, ενώ υποβιβάστηκαν στην Εέρστε Ντιβίζιε οι ΑΝΤΟ Ντεν Χάαγκ και Βάαλβαϊκ. Την είσοδο στο Τσάμπιονς Λιγκ 2007-08 κέρδισαν οι Αϊντχόφεν και Άγιαξ, στο Κύπελλο ΟΥΕΦΑ μπήκαν οι Άλκμααρ, Χέρενφεν και Τβέντε, καθώς και η Χρόνινγκεν, μέσω των Play Offs, ενώ στο Κύπελλο Ιντερτότο 2007 μπήκε η Ουτρέχτη.
Ευρωπαϊκό μονοπάτι μεγάλων αποστάσεων Ε4

Το Ευρωπαϊκό μονοπάτι μεγάλων αποστάσεων Ε4 είναι διεθνές μονοπάτι που διαμορφώθηκε από την Ευρωπαϊκή Ένωση Ορεινής Πεζοπορίας (E.W.V.) στις παρακάτω χώρες: Ισπανία, Γαλλία, Ελβετία, Γερμανία, Αυστρία, Ουγγαρία, Ρουμανία, Βουλγαρία, Ελλάδα και Κύπρο.
Νιούσα

Η Άννα Βλαντίμιροβνα Σούροτσκινα (Ρωσικά: Анна Владимировна Шурочкина), γνωστής ως Νιούσα (Ρωσικά: Нюша), είναι Ρωσίδα τραγουδίστρια, στιχουργός, χορέυτρια και ηθοποιός.
Σεβαστιανός Ροσσολάτος

Ο Σεβαστιανός Ροσσολάτος (19 Ιουλίου 1944, Ερμούπολη) είναι ο Αρχιεπίσκοπος των εν Αθήναις Καθολικών από τις 12 Αυγούστου 2014, έπειτα από παραίτηση του προκατόχου του Νικόλαου Φώσκολου και εκλογή του από τον Πάπα Φραγκίσκο. Ανέλαβε τη θέση του μετά την Αρχιερατική Χειροτονία του.
Scarabus

Scarabus είναι ο τίτλος του τρίτου στούντιο άλμπουμ του αγγλικού ροκ συγκροτήματος Ian Gillan Band, το οποίο κυκλοφόρησε σε μορφή δίσκου βινυλίου τον Οκτώβριο του 1977 μέσω της δισκογραφικής εταιρείας "Island Records". Ο δίσκος επανεκδόθηκε το 2004 από την "Phantom Import Distribution" με επιπλέον κομμάτι το "My Baby Loves Me".

Αυτός ήταν ο τελευταίος στούντιο δίσκος των Ian Gillan Band, αφού μετά διαλύθηκαν για να συνεχίσει ο Ίαν Γκίλαν με τους Gillan.
Παγκόσμιο Κύπελλο Καλαθοσφαίρισης Εφήβων

To Παγκόσμιο Κύπελλο Καλαθοσφαίρισης Εφήβων (αγγλικά: "FIBA Under-17 Basketball World Cup") είναι μια διοργάνωση της καλαθοσφαίρισης για έφηβους παίκτες. Στο παρελθόν ονομαζόταν "Παγκόσμιο Πρωτάθλημα Καλαθοσφαίρισης Εφήβων". Διοργανώνεται από την Παγκόσμια Ομοσπονδία Καλαθοσφαίρισης (FIBA). Διεξήχθη για πρώτη φορά τον Ιούλιο του 2010 και έκτοτε διεξάγεται κάθε 2 χρόνια.
Δάσος Σκιρίτιδας

μικρογραφία|250px|Το δάσος της Σκιρίτιδας
μικρογραφία|250px|Δρόμος διαπερνά το δάσος Σκιρίτιδας
Το Δάσος Σκιρίτιδας (ή και "Δάσος Σκυρίτιδας") βρίσκεται στη νότια Αρκαδία. Έχει στα βόρεια το Μαίναλο, στα ανατολικά τον Πάρνωνα και νότια τη δίοδο ανάμεσα στον Πάρνωνα και τον Ταΰγετο. Η Βλαχοκερασιά, η Κερασιά, οι Καλτεζές και οι Κολλίνες είναι μερικά από τα χωριά που το περιτριγυρίζουν.

Μέχρι την επανάσταση ήταν άθικτος, με αιωνόβιες δρύες και βαθύσκιωτες ρεματιές. Στα χρόνια όμως της επανάστασης ξέσπασε πάνω του το μένος του πολέμου. Μεγάλες πυρκαγιές έκαναν ζημιές στο αιώνιο δάσος, το οποίο με τη φροντίδα των ανθρώπων αποκαταστάθηκε.

Οι κάτοικοι της Βλαχοκερασιάς, της Κερασιάς και των άλλων χωριών άρχισαν στις αρχές του 20ου αιώνα να αναδασώνουν την περιοχή. Κάτοικοι και σχολεία της περιοχής προσπαθούσαν να επαναφέρουν το μεγαλείο της δασικής περιοχής έως ότου ο δασολόγος Αναστάσιος Στεφάνου, ανέλαβε επιστημονικά και μεθοδικά την αναδάσωσή του. Όπως αναφέρει ο ίδιος: «"Από εδώ πέρασα τον Αύγουστο του 1913. Ο τόπος γύρω ήταν γυμνός, άγονος, ξεγδαρμένος. Στο Μοναστήρι της Καλτεζιάς που κοιμήθηκα, πήρα την απόφαση να ξαναγίνει ο παληός δρυμός. Ήμουνα τότε 20 χρονών. Επί 50 χρόνια εβασάνιζε τη σκέψη μου η απόφαση αυτή. Τώρα το δάσος έγινε φανταχτερά σπουδαίο. Πολύ πάλεψα για αυτό. Μέσα σ’ αυτό, έχυσα όλη μου την ψυχή. Ευχαριστήθηκα… Όμως εγώ γέρασα. Εδώ ο δρυμός της Αρκαδικής Σκιρίτιδας".»

Με καστανιές και μαύρη πεύκη δημιουργήθηκε ένας πρότυπος δρυμός, ένα μνημείο συνεργασίας του ανθρώπου με τη φύση. Σήμερα απλώνεται σε 50.000 στρέμματα και ζωοδοτεί ένα πλούσιο οικοσύστημα.

Στο Δάσος της Σκιρίτιδας έχει τις πηγές του ο ποταμός Ευρώτας που μετά από 82 χιλιόμετρα εκβάλλει στη θάλασσα.

Το πυκνό δάσος διατρέχεται από ένα μονοπάτι 14 χιλιομέτρων που ξεκινά από τη Βλαχοκερασιά, φτιαγμένο για να αναδεικνύει την ομορφιά της φύσης. Τα 80 % της διαδρομής είναι υπό σκιά και η διάρκεια της διάσχισής του κυμαίνεται από 6 έως 8 ώρες. Οι προτεινόμενες εποχές για επίσκεψη, είναι από την Άνοιξη έως το Φθινόπωρο όχι όμως βροχερές μέρες διότι μέρος της διαδρομής περνά από ποτάμι. Το μονοπάτι έχει καλή σήμανση με κόκκινα σημάδια.